Անվան այլ կիրառումների համար տե՛ս՝ Ռոմա ՖԱ (այլ կիրառումներ)
Վիքիպեդիա:Լավ հոդվածներԴուք կարդում եք հոդված, որը «Լավ հոդված» կարգավիճակ ունի։

**«Ռոմա»** կամ **«Ռոմայի Սպորտային Միություն»** (իտալ.՝ Associazione Sportiva Roma SpA), պրոֆեսիոնալ ֆուտբոլային ակումբ՝ տեղակայված Հռոմ քաղաքում։ Ակումբը հիմնադրվել է 1927 թվականին Իտալո Ֆոսկիի կողմից։ Նույն թվականից հանդես է գալիս իտալական A Սերիայում։ Ռոման մասնակցել է Սերիա A-ի բոլոր առաջնություններին, բացառությամբ 1951/52 մրցաշրջանը։

Ռոման 3 անգամ նվաճել է իտալական Սերիա A-ի չեմպիոնի կոչումը՝ առաջին անգամ 1941/42, հետո 1982/83 և վերջին անգամ 2000/01 մրցաշրջաններում, ինչպես նաև 9 անգամ նվաճել է Իտալայի գավաթը՝ Կոպպա Իտալիան և 2 անգամ Իտալիայի սուպերգավաթը՝ Սուպերկոպպա Իտալիան։ Եվրոպական մրցասպարեզում 1960/61 թվականներին Ռոման հաղթել է Կոպպա Ֆիերեն՝ ներկայիս Եվրոպայի լիգան, ինչպես նաև Անգլո-իտալական գավաթը 1971/72 թվականներին։ 1983/84 թվականներին մոտ էր առաջին անգամ նվաճելու Չեմպիոնների գավաթը (ներկայիս Չեմպիոնների Լիգան). եզրափակիչում Ռոման հանդիպեց Լիվերպուլի հետ, հիմնական ժամանակը ավարտվեց 1։1 հաշվով, 11 մետրանոց հարվածներն ավելի դիպուկ իրացրեցին անգլիացիները։

Ռոման տնային հանդիպումներն անցկացնում է Հռոմի Օլիմպիական մարզադաշտում, այն համարվում է նաև Լացիոյի տնային մարզադաշտը։ Մարզադաշտը տեղավորում է 72,698 հանդիսական. այս ցուցանիշով նա Իտալիայում երկրորդն է, զիջում է միայն Միլանի Սան Սիրո (Ջուզեպպե Մեացա) մարզադաշտին։ 2009 թվականի սեպտեմբերին ակումբը պլանավորեց Հռոմի արևմուտքում կառուցել 55,000 հանդիսական տեղավորող մարզադաշտ, որը կհամապատասխանի անգլիական ոճին, ինչը հնարավորություն կտա երկրպագուներին ավելի մոտ լինելու խաղադաշտին։ Արդեն 2011 թվականի սեպտեմբերին Ռոմայի նորանշանակ նախագահ Թոմաս ԴիԲենեդետտոն համաձայնության եկավ Հռոմի քաղաքապետ Ջիաննի Ալեմանոյի հետ մարզադաշտի կառուցման վերաբերյալ։ Վերջինիս կառուցումը կավարտվի 2014 թվականին։

|  |  |  |
| --- | --- | --- |
|  | La Roma non si discute, si ama. (Ռոմային չեն քննարկում, Ռոմային սիրում են)։- Ռենատո Ռասկել |  |

Պատմություն
-----------

### Հիմնադրում

«Ռոմա» ֆուտբոլային ակումբի հիմնադիր Իտալո Ֆոսկի
Ակումբի կազմավորումը
Ռոմա ֆուտբոլային ակումբը հիմնադրվել է 1927 թվականի հուլիսի 22-ին՝ հռոմեական «Ռոման», «Ալբա-Աուդաչե», «Ֆորտիտուդո-Պրո Ռոմա» ակումբների միացման արդյունքում (սկզբնական շրջանում դրանք 5-ն էին՝ «Ռոման», «Ալբա», «Աուդաչե», «Ֆորտիտուդո», «Պրո Ռոմա»)։ Ակումբի միացումը իրականացրեց Ֆաշիստական կուսակցության ղեկավարներից մեկը՝ Իտալո Ֆոսկին։ Միացման նպատակն էր ստեղծել մրցունակ թիմ, որը կկարողանար արժանի հակամարտություն ցույց տալ հյուսիսային ակումբներին, այդ թվում՝ «Ջենոային», «Տորինոյին», «Յուվենտուսին», «Ինտերին» և «Բոլոնիային»։ Միայն «Լացիոյին» հաջողվեց խուսափել միացումից։ Հռոմեական ակումբների ներկայացուցիչների հանդիպումը տեղի ունեցավ Հռոմում։ Այդ հանդիպմանը ներկա էր նաև Իտալո Ֆոշին։ Երկար տևած այդ հանդիպմանը որոշվեց ակումբի անունը, մարզահագուստի գույները, կազմը և մարզադաշտը։ Պատմական դարձած այդ օրը Իտալո Ֆոշին հանկարծ ասաց՝ **«...մենք այն կանվանենք Ռոմա»** և ակումբին տրվեց «Ռոմա» անվանումը, հին հռոմեական լեգեոնների գույները պետք է զարդարեին թիմի մարզահագուստը։ Երկար քննարկումներից հետո պարզվեց նաև մարզադաշտի հարցը. Հռոմի Տեստաչչո թաղամասում պետք է կառուցվեր Ռոմայի նոր մարզադաշտը՝ Մոնտե դել Կոչչին։

### Առաջին չեմպիոնություն և հետպատերազմյան անհաջողություններ

1935/36 մրցաշրջանում հռոմեական ակումբը Լուիջի Բարբեսինոյի գլխավորությամբ մոտ էր առաջին անգամ չեմպիոնությունը նվաճելուն, սակայն գրավեց երկրորդ տեղը՝ մեկ միավորով հետ մնալով Բոլոնիայից։ 1941/42 մրցաշրջանում Ռոմային այնուամենայնիվ հաջողվեց դառնալ իր պատմության մեջ առաջին անգամ Իտալիայի չեմպիոն. այդ ժամանակ թիմը գլխավորում էր հունգարացի Ալֆրեդ Շաֆֆերը։ Այդ մրցաշրջանում թիմի լավագույն ռմբարկու ճանաչվեց Ամեդեո Ամադեյը։

Հետպատերազմյան տարիներին Ռոման հայտնվեց մրցաշարային աղյուսակի ստորին հատվածում և վերջիվերջո 1950/51 մրցաշրջանում լքեց Սերիա A-ն։ Հաջորդ մրցաշրջանում հռոմեացիները Ջուզեպպե Վիանիի գլխավորությամբ Սերիա B-ում զբաղեցնում են առաջին տեղը և վերադառնում են Սերիա A։ 1951/52 մրցաշրջանը Ռոմայի պատմության մեջ միակն է, որ թիմն անցկացրել է Սերիա B-ում։

Սերիա A վերադառնալուց հետո Ռոման հաստատվեց մրցաշարային աղյուսակի վերին հատվածում՝ ունենալով այնպիսի ֆուտբոլիստներ, ինչպիսին են՝ Էջիստո Պանդոլֆինին, Դինո Դա Կոստան և դանիացի Հելգե Բրոնեն։ Ամենահաջողված մրցաշրջանը դարձավ 1954/55-ը, որում հռոմեական թիմը անգլիացի Ջեսս Քարվերի գլխավորությամբ նվաճեց առաջնության բրոնզե մեդալները՝ ետ մնալով Միլանից և Ուդինեզեից։ 1960/61 մրցաշրջանում Ռոման հաղթեց իր առաջին եվրագավաթը՝ Տոնավաճառների գավաթը (ներկայիս Եվրոպայի լիգան)՝ եզրափակիչում հաղթելով Բիրմինգեմ Սիթիին 4։2 հաշվով։ 1963/64 մրցաշրջանում Ռոման առաջին անգամ նվաճեց Իտալիայի գավաթը՝ եզրափակիչում հաղթելով Տորինոյին 1։0 հաշվով։

1964/65 մրցաշրջանի ընթացքում թիմի գլխավոր մարզիչ Խուան Կառլոս Լորենսոն հայտարարեց, որ ակումբն ի վիճակի չէ վճարել իր ֆուտբոլիստներին, և դժվար թե նրանք կարողանան թույլ տալ իրենց մեկնել Վիչենցա՝ մասնակցելու հաջորդ հանդիպմանը։ Դժվարին պահին երկրպագուները օգնության ձեռք մեկնեցին ակումբին՝ հավաքելով գումար նվիրատվության տեսքով։ Նոր նախագահ Ֆրանկո Էվանջելիստիի ընտրվելով հաջողվեց խուսափել ակումբի լուծարումից։

1968/69 մրցաշրջանում Ռոման երկրորդ անգամ նվաճեց Իտալիայի գավաթը, իսկ հաջորդ տարի՝ երրորդը։ 1969 թվականին Ջակոմո Լոզին ակումբում բոլոր մրցաշարերին անցկացրած խաղերի քանակով նոր ռեկորդ սահմանեց՝ 450 խաղ։ Այս ռեկորդը չգերազանցվեց 38 տարի, մինչև 2007 թվականը դա չարեց Ֆրանչեսկո Տոտտին։

### Երկրորդ չեմպիոնություն և 90-ականներ

«Ռոմայի» պատմության հաջողված էջը սկսվեց 1979/80 մրցաշրջանում Իտալիայի Գավաթի հաղթանակով, որտեղ մայրաքաղաքայինները եզրափակիչում 11 մ հարվածաշարով հաղթեցին Տորինոյին։ 1980/81 մրցաշրջանում Ռոման զբաղեցնում է երկրորդ հորիզոնականը՝ զիջելով Յուվենտուսին, հաջորդ տարի 3-րդ հորիզոնականը, հետ մնալով Ֆիորենտինայից և Յուվենտուսից։ Այդ ժամանակահատվածում Ռոմայի գլխավոր մարզիչն էր Միլանի նախկին ֆուտբոլիստ Նիլս Լինդհոլմը։ Նրա ղեկավարությամբ թիմում փայլում էին այնպիսի ֆուտբոլիստներ, ինչպիսիք են՝ Բրունո Կոնտին, Ագոստինո Դի Բարտոլոմեյը, Ռոբերտո Պրուցցոն և Ֆալկաոն։

1982/83 մրցաշրջանը ոսկե տառերով գրվեց թիմի պատմության մեջ. «Ռոման» երկրորդ անգամ նվաճեց սկուդետտոն։ Հաջորդ մրցաշրջանում «Ռոման» առաջնությունում գրավեց երկրորդ տեղը և դարձավ Իտալիայի գավաթակիր։ Բացի այդ «Ռոման» հասավ Չեմպիոնների Լիգայի եզրափակիչ։ Լիվերպուլի հետ եզրափակչի հիմնական ժամանակը ավարտվեց 1։1 հաշվով, հռոմեացիների գոլը հեղինակեց Պրուցցոն, սակայն հետխաղյա 11 մետրանոց հարվածաշարում ավելի դիպուկ գտնվեցին անգլիացիները։ Ռոմայի 80-ականների հաջողություններն ավարտվեցին 1985/86 մրցաշրջանում, որտեղ ջալլոռոսսները գրավեցին 2-րդ տեղը և ևս մեկ անգամ նվաճեցին Իտալիայի Գավաթը՝ եզրափակիչում հաղթելով Սամպդորիային 3։2 հաշվով։

Հետագայում սկսվեց Ռոմայի անկումը. քիչ թե շատ հաջողություն կարելի է համարել 1987/88 թվականի առաջնության բրոնզե մեդալը։ 1991 թվականին Ռոման ՈՒԵՖԱ-ի գավաթի խաղարկությունում հասավ մինչև եզրափակիչ, որտեղ «իտալական» եզրափակիչում 2։1 հաշվով զիջեց Ինտերին։ Նույն թվականին ակումբը նվաճեց իր 7-րդ գավաթը և զիջեց Սամպդորիային Իտալիայի սուպերգավաթում։ 1993 թվականին ակումբի սեփականատեր և նախագահ է դառնում Ֆրանկո Սենսին։ Տասնամյակի ընթացքում Ռոման այլևս չունեցավ հիշարժան մրցաշրջաններ. լավագույն արդյունքը թերևս 1997/98 թվականին զբաղեցրած 4-րդ հորիզոնականն էր։ 90-ականների սկզբին ակումբում հայտնվեց մի ֆուտբոլիստ, ով պետք է դառնար թիմի անփոխարինելի ավագը և խորհրդանիշը. նա Ֆրանչեսկո Տոտտին էր։

### Նոր հազարամյակ

|  |
| --- |
| 

**ԱՆՏՈՆԻՈԼԻ**
**ՍԱՄՈՒԵԼ**
**ԶԵԲԻՆԱ**
**ԶԱԳՈ**
**ԿԱՖՈՒ**
**ԿԱՆԴԵԼԱ**
**ԷՄԵՐՍՈՆ**
**ՏՈՄԱԶԻ**
**ՏՈՏՏԻ**
**ԲԱՏԻՍՏՈՒՏԱ**
**ՄՈՆՏԵԼԼԱ**
 |
| 2000/01 մրցաշրջանի վերջին տուրում Պարմայի դեմ պատմական հանդիպման մեկնարկային կազմը |

Չեմպիոնական կազմի հայտարարումը մարզադաշտում
Ռոման իր կորցրած դիրքերը վերականգնեց 2000-ական թվականներին՝ սկսելով հազարամյակը 3-րդ չեմպիոնական տիտղոսով 2000/01 մրցաշրջանում։ Մրցաշրջանի ճակատագիրը որոշվեց միայն վերջին տուրում. 2001 թվականի հունիսի 17-ին հաղթելով Պարմային 3։1 հաշվով՝ Ռոման 2 միավորով առաջ ընկավ Թուրինի Յուվենտուսից։ Թիմի ավագ Ֆրանչեսկո Տոտտին դարձավ ակումբի հերոսներից մեկը՝ նվաճելով բազմաթիվ ռեկորդներ։ Այդ ժամանակաշրջանի հայտնի ֆուտբոլիստներից էին նաև՝ Ալդաիրը, Կաֆուն, Գաբրիել Բատիստուտան և Վինչենցո Մոնտելլան։
«Ջալլոռոսները» հաջորդ մրցաշրջանում փորձեցին պաշտպանել սկուդետտոն, սակայն վերջնական արդյունքում զբաղեցրեցին 2-րդ տեղը՝ 1 միավորով հետ մնալով Յուվենտուսից։ Մյուս մրցաշրջաններում Ռոման մեկ անգամ չէ, որ շատ մոտ էր նոր գավաթներ նվաճելու, սակայն վերջին պահին սայթաքում էր. նա պարտվեց Միլանին 4։2 հաշվով Իտալիայի գավաթի 2002/03 մրցաշրջանի երզափակչում և 2003/04 մրցաշրջանում զիջեց նույն Միլանին նաև առաջնությունում՝ նորից գրավելով 2-րդ հորիզոնականը։

2006 թվականի Իտալիայի կոռուպցիոն սկանդալը թույլ տվեց Ռոմային բարձրանալ 2-րդ հորիզոնական. դա տեղի ունեցավ 2005/06 մրցաշրջանում, նույն մրցաշրջանում Ռոման գավաթի եզրափակիչում պարտվեց Ինտերին։ Հաջորդ երկու մրցաշրջաններում նույնպես Ռոման գրավեց 2-րդ հորիզոնականը։ Չնայած տիտղոսների բացակայությանը, այս տասնամյակը համարվեց լավագույնը թիմի պատմության մեջ։ 2008 թվականին մահացավ Ռոմայի նախագահ Ֆրանկո Սենսին և նրան իր պաշտոնում փոխարինեց դուստրը՝ Ռոզելլա Սենսին։

2010 թվականի հուլիսի 8-ին ֆինանսական խնդիրների պատճառով Ռոզելլան ստիպված էր վաճառել ակումբը 325 միլիոն եվրո գումարի դիմաց։ Գլխավոր թեկնածուները երեքն էին՝ 1) Ամերիկացի գործարարներ, 2) Արաբ շեյխեր, 3) Երրորդ գնորդի անունը չէր հայտարարվում վերջինիս ցանկությամբ (որոշ տվյալներով նա իտալացի գործարար էր)։
2011 թվականին Ռոզելլա Սենսին հրաժարական է տալիս, իսկ ակումբը գնում են ամերիկացի գործարարները Թոմաս ԴիԲենեդետտոյի գլխավորությամբ, հենց վերջինս էլ դառնում ակումբի նոր նախագահը։ Նոր սեփականատերը վճարում է թիմի բոլոր պարտքերը և գումար է տրամադրում թիմի ենթակառուցվածքի ձևավորման և տրանսֆերների համար, մինչ 2010/11 մրցաշրջանի ավարտն ակումբը գլխավորում է Վինչենցո Մոնտելլան։

2011/12 մրցաշրջանում Ռոման ակտիվություն է ցուցաբերում տրանսֆերային շուկայում, թիմի շարքերը լրացնում են երիտասարդ և տաղանդավոր ֆուտբոլիստները, թիմի գլխավոր մարզիչ է նշանակվում Լուիս Էնրիկեն. նրա օրոք Ռոման վերջին 10 տարվա ընթացքում ցույց տվեց վատագույն արդյունքը։ Եվրոպայի Լիգայի առաջին իսկ փուլում պարտվելով Սլովակիայի Սլովանին՝ դուրս է մնում առաջնությունից, իսկ մրցաշրջանը ավարտում 7-րդ տեղում՝ ձախողելով առաջնությունը։
Լուիս Էնրիկեի ձախողումից հետո նրան հեռացնում են գլխավոր մարզչի պաշտոնից, իսպանացի մասնագետին փոխարինում է չեխ Զդենեկ Զեմանը։ Որոշվում է Հռոմում կառուցել նոր մարզադաշտ։ Ակումբի նախագահ Թոմաս ԴիԲենեդետտոն զբաղվածության պատճառով իր տեղը զիջում է մյուս սեփականատիրոջը՝ Ջեյմս Պալլոտտային։

2012/13 մրցաշրջանում Զդենեկ Զեմանը շեշտը դնում է հարձակման գծի վրա՝ մոռանալով պաշտպանության մասին, ինչի մասին խոսում էր վիճակագրությունը, առաջնության ամենաարդյունավետ ակումբը՝ հենց Ռոման, սակայն վերջին ահռելի քանակությամբ գոլեր էր նաև բաց թողնում։ 22-րդ տուրից հետո Ռոման իջնում է 8-րդ հորիզոնական, սկսվում են քննարկվել մարզչի հրաժարականը, սակայն չեխ մասնագետին տրվում է ևս մեկ հնարավորություն, որը վերջինս չի օգտագործում։ Զեմանի հեռացումից հետո գլխավոր մարզչի ղեկը մինչ մրցաշրջանի ավարտը ստանձնում է նրա օգնական Աուրելիո Անդրեացցոլին, ով 2005 թվականից աշխատում էր Ռոմայում։

2013 թվականի հունիսի 12-ին ակումբի նախագահ Ջեյմս Պալլոտտան ներկայացրեց թիմի նորանշանակ մարզիչ, ֆրանսիացի մասնագետ Ռուդի Գարսիային։

Ակումբի հիմն
------------

|  |  |
| --- | --- |
| **Օրիգինալ տեքստ**
Roma Roma Roma
core de 'sta Citta
unico grande amore
de tanta e tanta gente
che fai sospira.
Roma Roma Roma
lassace canta,
da 'sta voce nasce n’coro
so' centomila voci
ciai fatto 'nnamora.
Roma Roma Roma,
t’ho dipinta io
gialla come er sole
rossa come er core mio.
Roma Roma Roma
nun te fa 'ncanta
tu sei nata grande
e grande hai da resta
Roma Roma Roma
core de 'sta Citta
unico grande amore
de tanta e tanta gente
che fai sospira. | **Հայերեն թարգմանություն**
Ռոմա, Ռոմա, Ռոմա
Սիրտը այդ քաղաքի,
Միակ ու անկրկնելի սերը
բոլոր բոլորի, ովքեր
շնչում են քեզանով։
Ռոմա, Ռոմա, Ռոմա
Թող մենք երգենք,
և մեր ձայները
կխառնվեն միասին,
հարյուր-հազարավոր ձայներ
սիրահարված քեզ։
Ռոմա, Ռոմա, Ռոմա
Ես պատկերեցի քեզ՝
Դեղին, ինչպես արև
Կարմիր, ինչպես իմ սիրտը
Ռոմա, Ռոմա, Ռոմա
Թույլ մի տուր, որ քեզ կախարդեն,
Դու ծնվել ես փառահեղ
Փառահեղ էլ կմնաս։
Ռոմա, Ռոմա, Ռոմա
Սիրտը այդ քաղաքի,
Միակ ու անկրկնելի սերը
Բոլոր բոլորի, ովքեր
շնչում են քեզանով։ |

Հիմնի տարբերակը YouTube-ում։

Ակումբի նախագահներ
------------------

Հիմնական հոդված՝ Ռոմա ՖԱ-ի նախագահների ցանկ

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | 

| Անուն | Տարիներ |
| --- | --- |
| Իտալիա Իտալո Ֆոսկի | 1927–28 |
| Իտալիա Ռենատո Սաչերդոտի | 1928–34 |
| Իտալիա Անտոնիո Շիալոյա | 1935 |
| Իտալիա Իջինո Բետտի | 1935–41 |
| Իտալիա Էդգարդո Բացցինի | 1941–44 |
| Իտալիա Պիետրո Բալդասարրե | 1944–49 |
| Իտալիա Պիեռ Կառլո Ռեստանյո | 1949–52 |
| Իտալիա Ռոմոլո Վասելլի | 1952 |
| Իտալիա Ռենատո Սաչերդոտի | 1952–58 |
| Իտալիա Անակլետո Ջիանի | 1958–62 |
| Իտալիա Ֆրանչեսկո Մարինի Դետտինա | 1962–65 |
| Իտալիա Ֆրանկո Էվանջելիստի | 1965–68 |
| Իտալիա Ֆրանչեսկո Ռանուչչի | 1968 |

 |   | 

| Անուն | Տարիներ |
| --- | --- |
| Իտալիա Ալվարո Մարչինի | 1968–71 |
| Իտալիա Գաետանո Անձալոնե | 1971–79 |
| Իտալիա Դինո Վիոլա | 1979–91 |
| Իտալիա Ֆլորա Վիոլա | 1991 |
| Իտալիա Ջուզեպպե Չիարրապիկո | 1991–93 |
| Իտալիա Չիրո դի Մարտինո | 1993 |
| Իտալիա Ֆրանկո Սենսի | 1993–08 |
| Իտալիա Ռոզելլա Սենսի | 2008–11 |
| Իտալիա Ռոբերտո Կապելլի | 2011 |
| Ամերիկայի Միացյալ Նահանգներ Թոմաս ԴիԲենեդետտո | 2011-12 |
| Ամերիկայի Միացյալ Նահանգներ Ջեյմս Պալլոտտա | 2012-2020 |
| Ամերիկայի Միացյալ Նահանգներ Դեն Ֆրիդկին | 2020- |

 |

Մարզիչներ
---------

Հիմնական հոդված՝ Ռոմա ՖԱ-ի մարզիչների ցանկ

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | 

| Անուն | Ազգություն | Տարիներ |
| --- | --- | --- |
| Վիլիամ Գարբատ | Անգլիա | 1927–29 |
| Գուիդո Բացցանի | Իտալիա | 1929–30 |
| Հերբերտ Բարգես | Անգլիա | 1930–32 |
| Յանոշ Բար | Հունգարիա | 1932–33 |
| Լայոշ Կովաչ | Հունգարիա | 1933–34 |
| Լուիջի Բարբեսինո | Իտալիա | 1934–38 |
| Գուիդո Արա | Իտալիա | 1938–39 |
| Ալֆրեդ Շաֆֆեր | Հունգարիա | 1939–42 |
| Գեզա Կերտես | Հունգարիա | 1942–43 |
| Գուիդո Մազետտի | Իտալիա | 1943–45 |
| Ջովաննի Դեյնի | Իտալիա | 1945–47 |
| Իմրե Սենկեյ | Հունգարիա | 1947–48 |
| Լուիջի Բրունելլա | Իտալիա | 1948–49 |
| Ֆուլվիո Բեռնարդինի | Իտալիա | 1949–50 |
| Լուիջի Բրունելլա | Իտալիա | 1950 |
| Ադոլֆո Բալոնչերի | Իտալիա | 1950 |
| Պիետրո Սերանտոնի | Իտալիա | 1950 |
| Գուիդո Մազետտի | Իտալիա | 1950–51 |
| Ջուզեպպե Վիանի | Իտալիա | 1951–53 |
| Մարիո Վարլիեն | Իտալիա | 1953–54 |
| Ջեսս Քարվեր | Անգլիա | 1954–55 |
| Դյորդ Շարոշի | Հունգարիա | 1955-56 |
| Գուիդո Մազետտի | Իտալիա | 1956–57 |
| Ալեք Ստոկ | Անգլիա | 1957–58 |

 |   | 

| Անուն | Ազգություն | Տարիներ |
| --- | --- | --- |
| Գուննար Նորդալ | Շվեդիա | 1958–59 |
| Դյորդ Շարոշի | Իտալիա | 1959–60 |
| Ալֆրեդո Ֆոնի | Իտալիա | 1960–61 |
| Լուիս Կառնիլիա | Արգենտինա | 1961–63 |
| Նաիմ Կրիեզիու | Ալբանիա | 1963 |
| Ալֆրեդո Ֆոնի | Իտալիա | 1963–64 |
| Լուիս Միրո | Իսպանիա | 1964–65 |
| Խուան Կառլոս Լորենցո | Արգենտինա | 1965–66 |
| Օրոնցո Պուլյեզե | Իտալիա | 1966–68 |
| Էլենիո Էռերա | Արգենտինա | 1968–70 |
| Լուչանո Տեսսարի | Իտալիա | 1970 |
| Էլենիո Էռերա | Արգենտինա | 1971–73 |
| Անտոնիո Տրեբիչիանի | Իտալիա | 1973 |
| Մանիլո Սկոպինյո | Իտալիա | 1973 |
| Նիլս Լիդհոլմ | Շվեդիա | 1973–77 |
| Գուստավո Ջանիոնի | Իտալիա | 1978–79 |
| Ֆերուչչո Վալկարեջի | Իտալիա | 1979–80 |
| Նիլս Լիդհոլմ | Շվեդիա | 1980–84 |
| Սվեն-Գյորան Էրիկսոն | Շվեդիա | 1984–86 |
| Անջելո Սորմանի | Իտալիա | 1986–87 |
| Նիլս Լիդհոլմ | Շվեդիա | 1987–89 |
| Լուչանո Սպինոզի | Իտալիա | 1989 |
| Լուիջի Ռադիչե | Իտալիա | 1989–90 |
| Օտտավիո Բիանկի | Իտալիա | 1990–92 |

 |   | 

| Անուն | Ազգություն | Տարիներ |
| --- | --- | --- |
| Վույադին Բոշկով | Հարավսլավիա | 1992–93 |
| Կառլո Մացցոնե | Իտալիա | 1993–96 |
| Կառլոս Բիանկի | Արգենտինա | 1996-97 |
| Նիլս Լիդհոլմ | Շվեդիա | 1997 |
| Էցիո Սելլա | Իտալիա | 1997 |
| Զդենեկ Զեման | Չեխիա | 1997–99 |
| Ֆաբիո Կապելլո | Իտալիա | 1999–04 |
| Չեզարե Պրանդելլի | Իտալիա | 2004 |
| Ռուդի Ֆյոլեր | Գերմանիա | 2004 |
| Լուիջի Դելների | Իտալիա | 2004–05 |
| Բրունո Կոնտի | Իտալիա | 2005 |
| Լուչանո Սպալետտի | Իտալիա | 2005–09 |
| Կլաուդիո Ռանիերի | Իտալիա | 2009–11 |
| Վինչենցո Մոնտելլա | Իտալիա | 2011 |
| Լուիս Էնրիկե | Իսպանիա | 2011–12 |
| Զդենեկ Զեման | Չեխիա | 2012–13 |
| Աուրելիո Անդրեացցոլի | Իտալիա | 2013 |
| Ռուդի Գարսիա | Ֆրանսիա | 2013–16 |
| Լուչանո Սպալետտի | Իտալիա | 2016-17 |
| Էուսեբիո Դի Ֆրանչեսկո | Իտալիա | 2017-2019 |
| Կլաուդիո Ռանիերի | Իտալիա | 2019 |
| Պաուլու Ֆոնսեկա | Պորտուգալիա | 2019-2021 |
| Ժոզե Մոուրինյո | Պորտուգալիա | 2021- |

 |

Ներկա կազմ
----------

*2023 թվականի հոկտեմբերի 2-ի դրությամբ*

Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| № |  | Դիրք | Խաղացող |
| --- | --- | --- | --- |
| 1 | Պորտուգալիա | ԴՊ | Ռուի Պատրիսիո |
| 2 | Նիդերլանդներ | ՊՇ | Ռիկ Կարսդորպ |
| 4 | Իտալիա | ԿՊ | Բրիան Կրիստանտե |
| 5 | Կոտ դ'Իվուար | ՊՇ | Էվան Ն'Դիկա |
| 6 | Անգլիա | ՊՇ | Քրիս Սմոլինգ |
| 7 | Իտալիա | ԿՊ | Լորենցո Պելեգրինի Ավագ |
| 9 | Անգլիա | ՀՐ | Թեմմի Աբրահամ |
| 11 | Իտալիա | ՀՐ | Անդրեա Բելոտի |
| 14 | Իսպանիա | ՊՇ | Դիեգո Լյորենտե (վարձավճար) |
| 16 | Արգենտինա | ԿՊ | Լեանդրո Պարեդես |
| 17 | Իրան | ՀՐ | Սերդար Ազմուն (վարձավճար) |
| 19 | Թուրքիա | ՊՇ | Զեկի Չելիկ |
| 20 | Պորտուգալիա | ԿՊ | Ռենատու Սանչեշ (վարձավճար) |

 |  | 

| № |  | Դիրք | Խաղացող |
| --- | --- | --- | --- |
| 21 | Արգենտինա | ՀՐ | Պաուլո Դիբալա |
| 22 | Ալժիր | ԿՊ | Ուսեմ Աուար |
| 23 | Իտալիա | ՊՇ | Ջանլուկա Մանչինի |
| 24 | Ալբանիա | ՊՇ | Մարաշ Կումբուլլա |
| 37 | Իտալիա | ՊՇ | Լեոնարդո Սպինացոլա |
| 43 | Դանիա | ՊՇ | Ռասմուս Քրիստենսեն (վարձավճար) |
| 52 | Իտալիա | ԿՊ | Էդոարդո Բովե |
| 59 | Լեհաստան | ԿՊ | Նիկոլա Զալևսկի |
| 63 | Իտալիա | ԴՊ | Պիետրո Բոեր |
| 90 | Բելգիա | ՀՐ | Ռոմելու Լուկակու |
| 92 | Իտալիա | ՀՐ | Ստեֆան Էլ-Շաարավի |
| 99 | Սերբիա | ԴՊ | Միլե Սվիլար |

 |

### Ընթացիկ պայմանագիր

Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| № |  | Դիրք | Խաղացող |
| --- | --- | --- | --- |
|  | Ֆրանսիա | ՊՇ | Վիլյամ Բյանդա |
|  | Խորվաթիա | ԿՊ | Անտե Չորիչ |

 |

### Վարձավճարով տրված

Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| № |  | Դիրք | Խաղացող |
| --- | --- | --- | --- |
|  | Իտալիա | ԴՊ | Դ. Մաստրանտոնիո *(→ Մոնտոռոզի)* |
|  | Իտալիա | ՊՇ | Մատեո Պելլեգրինի *(→ Մատերա)* |
|  | Ուրուգվայ | ՊՇ | Մատիաս Վինյա *(→ Սասուոլո)* |

 |  | 

| № |  | Դիրք | Խաղացող |
| --- | --- | --- | --- |
|  | Գամբիա | ԿՊ | Էբրիմա Դարբո *(→ ԼԱՍԿ)* |
|  | Ուզբեկստան | ՀՐ | Էլդոր Շոմուրոդով *(→ Կալյարի)* |
|  | Նորվեգիա | ՀՐ | Օլա Սոլբակեն *(→ Օլիմպիակոս)* |

 |

### Մարզչական կազմ

| Պաշտոն | Անուն |
| --- | --- |
| Գլխավոր մարզիչ | Պորտուգալիա Ժոզե Մոուրինյո |
| Մարզչի օգնական | Պորտուգալիա Ժոաու Սակրամենտու |
| Տեխնիկական մարզիչ | Իտալիա Ջիովաննի Չերրա |
| Ֆիզ. պատր. մարզիչ | Իտալիա Մանրիկո Ֆերրարի |
| Ֆիզ. պատր. մարզիչ | Իտալիա Մաուրիցիո Ֆանկինի |
| Ֆիզ. պատր. մարզիչ | Իտալիա Վիտո Սկալա |
| Դարպասապահների մարզիչ | Իտալիա Մարկո Սավորանի |
| Դարպասապահների մարզիչ | Պորտուգալիա Նունու Սանտուշ |
| Կազդուրող մարզիչ | Իտալիա Լուկա Ֆրանչեսկի |
| Թիմի մենեջեր | Իտալիա Մորգան Դե Սանկտիս |
| Վիդեո անալիտիկ | Իտալիա Միկելե Սալձարուլո |
| Բուժանձնակազմի համակարգող | Իտալիա Անդրեա Կաուզարանո |
| Առողջության պատասխանատու | Իտալիա Ֆեդերիկո Մանարա |
| Սոցիալական բժիշկ | Իտալիա Ալեսսանդրո Ֆիորետտի |
| Բժիշկ-օստեոպատ | Իտալիա Վալտեր Մարտինելլի |
| Ֆիզիոթերապևտ | Վենեսուելա Կառլոս Լալին |
| Ֆիզիոթերապևտ | Իտալիա Ստեֆանո Ռապետտի |
| Ֆիզիոթերապևտ | Իտալիա Ալեսանդրո Կարդինի |
| Ֆիզիոթերապևտ | Իտալիա Մարկո Էսպոզիտո |
| Ֆիզիոթերապևտ | Իտալիա Դամիանո Ստեֆանինի |
|

Գույներ, լոգոտիպ և մականուն
---------------------------

Ռոմայի գույները՝ թագավորական մանուշակագույնը ոսկեգույն-դեղին նախշերով, ներկայացնում են Հավերժական քաղաքի՝ Հռոմի ավանդական գույները։ Comune di Roma-ի (Հռոմի քաղաքապետարանի) պաշտոնական կնիքը նույնպես այդ գույներով է։ Ոսկեգույնն ու մանուշակագույն-կարմիրը ներկայացնում են Հռոմեական կայսրության արժանապատվությունը։ Սպիտակ շորտերը և սև գուլպաները սովորաբար հագնում են կարմիր մարզաշապիկի հետ, սակայն հատկապես կարևոր խաղերի ժամանակ շորտերն ու գուլպաները լինում են տնային մարզաշապիկի գույնի։

Մարզահագուստն ի սկզբանե հռոմեական ֆուտբոլային ակումբինն էր՝ մեկը այն երեք ակումբներից, որոնք 1927 թվականին միացան և ձևավորեցին ներկայիս Ռոման Մարզաշապիկի գույներից ելնելով՝ Ռոմային երբեմն անվանում են i giallorossi՝ դեղնակարմիրներ։ Ռոմայի արտագնա խաղերի մարզահագուստը սպիտակ է։ Կա նաև երրորդ մարզահագուստ։
Միգուցե ժամանակակից սպորտային մարկեթինգի պատճառով է, որ վերջին մի քանի տարիների ընթացքում ոսկեգույն նախշերը փոխարինվել են նարնջագույնով։ Ժամանակակից այլընտրանքային մարզահագուստն արդեն ներառում է բոլոր նարնջագույն և նարնջակարմիր տարբերակները։

Ակումբի հայտնի մականունն է i lupi՝ գայլեր. կենդանին ակումբի պատմության ընթացքում միշտ պատկերված է եղել վերջինիս նշանի վրա տարբեր տեսքով։ Այժմ ակումբի զինանշանը հիմնադրման ժամանակ գործածվող զինանշանն է։ Այն ունի հետևյալ տեսքը՝ մուգ կարմիր և դեղնաոսկեգույն վահանի վրա պատկերված է էգ գայլ երկու երեխաների՝ Հռոմուլոս և Հռեմոս եղբայրների հետ, որոնք պատկերում են Հռոմի հիմնադրման առասպելը։ Վերջինս պատմում է, որ Մարսի և Ռեա Սիլվիայի զույգ երեխաներին Ամուլիոսը՝ նրանց հորեղբայրը, գցում է Տիբեր գետը, սակայն գայլը նրանց փրկում է և խնամում։ Որոշ ժամանակ անց զույգ եղբայրները պատժում են Ամուլիոսին։ Հետո Հռոմուլոսը սպանում է Հռեմոսին և դառնում նոր քաղաքի թագավորը, որն իր անունով կոչում են Հռոմ։
Սկսած ակումբի հիմնադրումից, Ռոման ունեցել է հինգ լոգո։

Փառքի սրահ
----------

2012 թվականի հոկտեմբերի 7-ին Ռոման ներկայացրեց իր «Փառքի Սրահը»։«Փառքի Սրահի» 11 ֆուտբոլիստները ընտրվել են թիմի պաշտոնական կայքում՝ հատուկ քվեարկության միջոցով։ Հետագա տարիներին ցանկը համալրվեց թիմում հանդես եկած այլ ֆուտբոլիստներով։

|  |  |
| --- | --- |
| 2012* Իտալիա Ֆրանկո Տանկրեդի (1977-90)
* Բրազիլիա Կաֆու (1997-03)
* Իտալիա Ջակոմո Լոզի (1954-69)
* Բրազիլիա Ալդաիր (1990-03)
* Իտալիա Ֆրանչեսկո Ռոկկա (1972-81)
* Իտալիա Ֆուլվիո Բեռնարդինի (1928-39)
* Իտալիա Ագոստինո Դի Բարտոլոմեյ (1972-75; 1976-84)
* Բրազիլիա Ֆալկաո (1980-85)
* Իտալիա Բրունո Կոնտի (1973-75; 1976-78; 1979-91)
* Իտալիա Ռոբերտո Պրուցցո (1978-88)
* Իտալիա Ամեդեո Ամադեյ (1936-38; 1939-48)

2013* Իտալիա Ատտիլիո Ֆերրարիս IV (1927-34; 1938-39)
* Իտալիա Սեբաստիանո Նելա (1981-92)
* Իտալիա Ջուզեպպե Ջանինի (1981-96)
* Իտալիա Վինչենցո Մոնտելլա (1999-07; 2008-09)
 | 2014* Ուրուգվայ Ալսիդես Գիջջա (1953-1961)
* Իտալիա Կառլո Անչելոտտի (1979-1987)
* Գերմանիա Ռուդի Ֆյոլլեր (1987-1992)
* Ֆրանսիա Վենսան Կանդելա (1997-2005)

2015* Իտալիա Դամիանո Տոմազի (1996-2006)
* Իտալիա Սերջիո Սանտարինի (1968-1981)
* Իտալիա Գուիդո Մազետտի (1930-1943)
* Արգենտինա Գաբրիել Բատիստուտա (2000-2003)

2016* Իտալիա Ջորջիո Կարպի (1927-1934, 1935-1936)
* Իտալիա Արկադիո Վենտուրի (1948-1957)
* Իտալիա Ջանկարլո Դե Սիստի (1960-1965, 1974-1979)
* Բրազիլիա Տոնինյո Սերեզո (1983-1986)

2017* Իտալիա Ֆրանչեսկո Տոտտի (1992-2017)
 |

Վիճակագրություն և ռեկորդներ
---------------------------

Հիմնական հոդված՝ Ռոմա ՖԱ-ի ռեկորդներ և վիճակագրություն
Ռոմայի դիրքերը Սերիա A-ի պատմության մեջ
Ռոմայում խաղերի քանակով ռեկորդը պատկանում է Ֆրանչեսկո Տոտտիին. նա մասնակցել է 610 խաղի (2011 թվականի մայիսի տվյալների համաձայն) 19 մրցաշարերի ընթացքում՝ սկսած 1992 թվականից։ Նրան է պատկանում նաև Սերիա A-ի ռեկորդը 528 խաղով՝ 2008 թվականի մարտի 1-ին Պարմայի հետ տնային հանդիպման ժամանակ «Կապիտանոն» շրջանցեց Ջակոմո Լոզիին։

Ֆրանչեսկո Տոտտին Ռոմայի բոլոր ժամանակների լավագույն ռմբարկուն է 262 գոլով (ակումբին միանալու պահից սկսած), որոնցից 226-ը նա խփել է Սերիա A-ում, 2012/13 մրցաշրջանում Տոտտին խփեց իր 226-րդ գոլը Սերիա A-ում, որը նրան դուրս բերեց բոլոր Սերիա A-ի բոլոր ժամանակների ռմբարկուների 2-րդ հորզիոնական՝ շրջանցելով Գուննար Նորդալին (225 գոլ)։ Ռոբերտո Պրուցցոն, որը բոլոր ժամանակների լավագույն ռմբարկուն էր սկսած 1988 թվականից, երկրորդն է 136 գոլով։ 1930/31 մրցաշրջանի ժամանակ Ռոդոլֆո Վոլկը խփեց 29 գոլ մեկ մրցաշրջանի ընթացքում և դրանով դարձավ ոչ միայն այդ տարվա լավագույն ռմբարկուն, այլ նաև Ռոմային պարգևեց մեկ մրցաշրջանում ամենաշատ գոլերի ռեկորդը, որը մինչև հիմա էլ դեռ Ռոմայինն է։

1926/27-ի վերջում Ֆորտիտուդոյի և Ալբայի հեռացումից հետո նորաստեղծ Ռոման պետք է մասնակցեր Հարավի առաջին դիվիզիոնի առաջնությանը (Սերիա B), և դա լինելու էր նրա առաջին մրցաշրջանը։ Այնուամենայնիվ Իտալիայի ֆուտբոլի ֆեդերացիան (FIGC) որոշեց առաջին մակարդակի բաժանումը ընդլայնել՝ կրկին ընդունելով Ռոմային, ինչպես նաև Նապոլիին։
Առաջին պաշտոնական խաղը, որ Ռոման ունեցել է 1927/28-ին Լիվորնոյի դեմ, Ազգային Դիվիզիոնում էր, որը Սերիա A-ի նախատիպն է։ Ռոման հաղթեց այդ խաղը 2-0 հաշվով։ Ռոմայի գրանցած ամենամեծ հաշվով հաղթանակը եղել է Կրեմոնեզեի դեմ խաղը 9-0 հաշվով Սերիա A-ի 1929/30 մրցաշարում։ Ամենամեծ հաշվով պարտությունը եղել 7-1 հաշիվը հետևյալ երեք խաղերում՝ առաջինը Յուվենտուսի հետ 1931/32-ին, մյուսը՝ Տորինոյի հետ խաղը 1947/48-ին և երրորդը՝ Մանչեսթեր Յունայթեդի հետ 2006/07-ին։

### Ավագներ

| Անուն | Դիրք | Կարիերան Ռոմայում | Մրցաշրջաններ որպես ավագ | Խաղեր | Գոլեր |
| --- | --- | --- | --- | --- | --- |
| Իտալիա Ատտիլիո Ֆերրարիս IV | ԿՊ | 1927–1934 / 1938-1939 | **7** (1927–1934) | 217 | 2 |
| Իտալիա Ֆուլվիո Բեռնարդինի | ԿՊ | 1928–1939 | **5** (1934–1939) | 286 | 45 |
| Իտալիա Գուիդո Մազետտի | ԴՊ | 1930–1943 | **4** (1939–1943) | 339 | 0 |
| Իտալիա Ամեդեո Ամադեյ | ՀՐ | 1936-1938 / 1939-1948 | **5** (1943–1948) | 216 | 101 |
| Իտալիա Սերջիո Անդրեոլի | ՊՇ | 1941–1950 | **2** (1948–1950) | 205 | 13 |
| Իտալիա Արմանդո Տրե Ռե | ՊՇ | 1949–1954 | **3** (1950–1953) | 169 | 6 |
| Իտալիա Արկադիո Վենտուրի | ԿՊ | 1948–1957 | **4** (1953–1957) | 288 | 17 |
| Ուրուգվայ Իտալիա Ալսիդես Գիջջա | ԿՊ | 1953–1961 | **1** (1957–1958) | 201 | 19 |
| Իտալիա Էգիդիո Գուարնակկի | ԿՊ | 1953–1963 | **1** (1958–1959) | 122 | 4 |
| Իտալիա Ջակոմո Լոզի | ՊՇ | 1959–1969 | **9** (1959–1968) | 450 | 2 |
| Իսպանիա Խոակին Պեյրո | ԿՊ | 1968–1970 | **2** (1968–1970) | 128 | 28 |
| Իսպանիա Լուիս դել Սոլ | ԿՊ | 1970–1972 | **2** (1970–1972) | 59 | 4 |
| Իտալիա Ֆրանկո Կորդովա | ԿՊ | 1967–1976 | **4** (1972–1976) | 212 | 9 |
| Իտալիա Սերջիո Սանտարինի | ՊՇ | 1968–1981 | **4** (1976–1980) | 344 | 7 |
| Իտալիա Ագոստինո Դի Բարտոլոմեյ | ԿՊ | 1972–1984 | **4** (1980–1984) | 293 | 64 |
| Իտալիա Կառլո Անչելոտտի | ԿՊ | 1979–1987 | **3** (1984–1987) | 227 | 18 |
| Իտալիա Ջուզեպպե Ջանինի | ԿՊ | 1981–1996 | **9** (1987–1996) | 437 | 75 |
| Իտալիա Ամեդեո Կարբոնի | ՊՇ | 1990–1997 | **1** (1996–1997) | 229 | 5 |
| Արգենտինա Աբել Բալբո | ՀՐ | 1993-1998 / 2000-2002 | **1** (1997–1998) | 175 | 78 |
| Իտալիա Ֆրանչեսկո Տոտտի | ՀՐ | 1992-2017 | **19** (1998–2017) | 786 | 307 |
| Իտալիա Դանիելե Դե Ռոսսի | ԿՊ | 2001-2019 | **2** (2017-2019) | 616 | 64 |
| Իտալիա Ալեսանդրո Ֆլորենցի | ՊՇ | 2011-2020 | **1** (2019-2020) | 261 | 28 |
| Բոսնիա և Հերցեգովինա Էդին Ջեկո | ՀՐ | 2015-2021 | **1** (2020-2021) | 179 | 87 |
| Իտալիա Լորենցո Պելեգրինի | ԿՊ | 2017- | **2** (2021-) | 178 | 27 |

Աշխարհի առաջնության հաղթողներ
-----------------------------

|  |  |  |
| --- | --- | --- |
| * Արգենտինա **Աշխարհի առաջնություն 2022՝**
	+ Պաոլո Դիբալա
* Իտալիա **Աշխարհի առաջնություն 2006՝**
	+ Ֆրանչեսկո Տոտտի
	+ Դանիելե Դե Ռոսսի
	+ Սիմոնե Պերոտտա
* Բրազիլիա **Աշխարհի առաջնություն 2002՝**
	+ Կաֆու
* Ֆրանսիա **Աշխարհի առաջնություն 1998՝**
	+ Վենսան Կանդելա
* Բրազիլիա **Աշխարհի առաջնություն 1994՝**
	+ Ալդաիր
 | * Գերմանիա **Աշխարհի առաջնություն 1990՝**
	+ Թոմաս Բերտոլդ
	+ Ռուդի Ֆյոլլեր
* Իտալիա **Աշխարհի առաջնություն 1982՝**
	+ Բրունո Կոնտի
* Իտալիա **Աշխարհի առաջնություն 1938՝**
	+ Ալդո Դոնատի
	+ Գուիդո Մազետտի
	+ Էրալդո Մոնցելիո
	+ Պիետրո Սերանտոնի
* Իտալիա **Աշխարհի առաջնություն 1934՝**
	+ Ատտիլիո Ֆերրարիս IV
	+ Էնրիկե Գուաիտա
	+ Գուիդո Մազետտի
 | Դե Ռոսսի
Կանդելա |

Երկրպագուներ և մրցակիցներ
-------------------------

Ռոմայի երկրպագուները Ստադիո Օլիմպիկոյում
Ռոման համարվում է Իտալիայի 5-րդ ամենաերկրպագվող թիմը՝ զիջելով Յուվենտուսին, Ինտերին, Միլանին և Նապոլիին, ըստ 2006 թվականի տվյալների՝ իտալացի ֆուտբոլասերների ընդամենը 7%-ը։
Պատմականորեն Ռոմայի երկրպագուների մեծ քանակը բնակվել է Հռոմի կենտրոնում գտնվող Տեստաչչո թաղամասում։

Commando Ultrà Curva Sud–ը ակումբի երկրպագուների ավանդական խումբն էր, որի հապավումը CUCS է։ Այս խումբը հիմնադրվել է այլ փոքր խմբերի միացումից և համարվել է Եվրոպական ֆուտբոլի պատմության մեջ ամենահայտնին։ Ինչևէ, 1990-ականների կեսերին CUCS–ը հափշտակվեց մրցակիցների խմբերի կողմից և ի վերջո պառակտվեց։ Այդ ժամանակից ի վեր Օլիմպիական մարզադաշտի Curva Sud-ը ղեկավարվում էր հիմնականում աջակողմյան խմբերի՝ *A.S. Roma Ultras-ի, Boys-ի, Giovinezza-ի* և այլոց կողմից։
*Fedayn-ը*՝ ամենահին խումբը, ապաքաղաքական էր, և քաղաքականությունը Ռոմայի ոչ թե գոյատևման պատճառն էր, այլ ուղղակի նրանց ընդհանուր ինքնության մի մասը։ 2009 թվականին ակումբը ներկայացրեց իր նախագիծը՝ կառուցելու 55,000-անոց նոր մարզադաշտ Հռոմի արևմտյան արվարձանում։
Ակումբի ամենահայտնի հիմնը և կարգախոսը Roma, Roma, Roma-ն է երգիչ Անտոնելլո Վենդիտտիի կատարմամբ։ Բառացի թարգմանությամբ վերնագիրը հետևյալն է՝ Ռոման չեն քննարկում, Ռոմային սիրում են։ Հիմնը հնչում է յուրաքանչյուր խաղից առաջ։ Միևնույն երգչի կատարմամբ Grazie Roma (Շնորհակալություն, Ռոմա) երգը հնչում է տնային հանդիպումների վերջում հաղթանակի դեպքում։ Վերջերս The White Stripes-ի հիմնական երգը՝ Seven Nation Army-ը, նույնպես տարածում է գտել խաղերի ժամանակ։

### Մրցակիցներ

Օլիմպիական մարզադաշտը Ռոմայի խաղի ժամանակ
Իտալական ֆուտբոլում Ռոման շատ մրցակիցներ ունի։ Առաջին և հիմնական մրցակիցը Լացիոն է, որի հետ նրանք կիսում են Օլիմպիական մարզադաշտը։ Այս ակումբների միջև հակամարտությունը կոչվում է Derby della Capitale (մայրաքաղաքային դերբի)՝ աշխարհի երկու ամենատաքարյուն և էմոցիոնալ մրցակիցների միջև։
Մարզադաշտն անցյալում ականատես է եղել որոշ պատահական դժբախտ դեպքերի, ինչպիսիք են՝ Curva Sud-ի երկրպագուներից մեկի նետած ճայթրուկի արդյունքում Լացիոյի երկրպագու Վինչենսո Պապարելլիի մահը 1979/80-ի մրցաշրջանի ժամանակ, ինչպես նաև 2004 թվականի մարտին սպանության մասին կեղծ շշուկների պատճառով մարզադաշտը լքելը, որին հաջորդեց մարզադաշտից դուրս խառնաշփոթը։ 
Նապոլիի և Ռոմայի հակամարտությունը անվանում են Derby del Sole, որը նշանակում է «Արևի դերբի»։ 
Այժմ երկրպագուներն իրենց մրցակից են համարում նաև Սերիա A-ի հզոր թիմերին, ինչպիսիք են Յուվենտուսը (հատկապես 1980-ականներից), «Միլանը» և «Ինտերը» (որը վերջին տարիներին ուժեղացել է), քանի որ այս չորս թիմերն են, որոնք մրցում են լիգայի աղյուսակում առաջին չորս տեղերի համար՝ Չեմպիոնների Լիգայում իրենց տեղն ապահովելու համար։
Վերջին տարիներին անգլիական ակումբների և Ռոմայի աջակիցների միջև եղել են մի շարք ընդհարումներ, որոնց հաջորդել են մի շարք բռնություններ մարզադաշտից դուրս, որոնց արդյունքում դանակահարվել են Լիվերպուլի երկրպագուներ։
Դրանից հետո եղել են այլ դեպքեր, երբ Հռոմում հարձակվել են անգլիական ակումբների երկրագուների վրա և դանակահարել նրանց, ներառյալ 2001 թվականի պատահարները, երբ Լիվերպուլը երկու անգամ այցելեց Ռոմային, ինչպես նաև 2006 թվականին Միդլսբրոյի, իսկ 2007-ին՝ Մանչեսթեր Յունայթեդի երկրպագուների հետ ընդհարումները։ 2009 թվականի մարտին Օլիմպիական մարզադաշտի մոտ Ռոմայի երկրպագուների մի խումբ հարձակվեց Արսենալի երկրպագուների ավտոբուսի վրա։ Պատուհանները ջարդված էին, իսկ երկրպագուներից մեկն էլ, մտնելով ավտոբուս, կրակ արձակեց և դանակով հարված հասցրեց երկրպագուներից մեկի ծնկին։

Մարզաշապիկի հովանավորներ և արտադրողներ
--------------------------------------

| Ժամանակահատված | Արտադրող | Հովանավոր |
| --- | --- | --- |
| 1970–71 | Lacoste | *չի եղել* |
| 1972–76 | *չի եղել* |
| 1977–79 | Adidas |
| 1979–80 | Pouchain |
| 1980–81 | Playground |
| 1981–82 | Barilla (Մակարոնեղեն) |
| 1982–83 | Patrick |
| 1983–86 | Kappa |
| 1986–91 | NR |
| 1991–94 | Adidas |
| 1994–95 | Asics | Nuova Tirrena (Ապահովագրություն) |
| 1995–97 | INA Assitalia (Ապահովագրություն) |
| 1997–00 | Diadora |
| 2000–02 | Kappa |
| 2002–03 | Mazda (Ավտոմեքենաներ) |
| 2003–05 | Diadora |
| 2005–06 | Banca Italease (Բանկային խումբ) |
| 2006–07 | *չի եղել* |
| 2007–13 | Kappa | WIND (Հեռահաղորդակցություն) |
| 2013–14 | *չի եղել* | Roma Cares (Բարեգործական կազմակերպություն) |
| 2014–24 | Nike | Qatar Airways |

Մրցաշրջանների քանակը ըստ սերիաների
----------------------------------

| Սերիա | Մրցաշրջանների քանակը | Մեկնարկը | Վերջին մրցաշրջանը |
| --- | --- | --- | --- |
| **A** | **86** | 1927-1928 | 2014-2015 |
| **B** | **1** | 1951-1952 | 1951-1952 |

Հայտնի ֆուտբոլիստներ
--------------------

Հիմնական հոդված՝ Ռոմա ՖԱ-ի ֆուտբոլիստների ցանկ

|  |  |  |  |
| --- | --- | --- | --- |
| **Իտալիա*** Իտալիա Ալբերտո Ակվիլանի
* Իտալիա Ալեանդրո Ռոզի
* Իտալիա Ամեդեո Կարբոնի
* Իտալիա Անջելո Պերուցցի
* Իտալիա Անտոնիո Կասսանո
* Իտալիա Անտոնիո Կիմենտի
* Իտալիա Ատտիլիո Ֆերրարիս IV
* Իտալիա Բրունո Կոնտի
* Իտալիա Գաետանո Դ՛Աուգուստինո
* Իտալիա Գուիդո Մազետտի
* Իտալիա Դամիանո Տոմազի
* Իտալիա Դանիելե Դե Ռոսսի
* Իտալիա Դանիելե Մասսարո
* ԻտալիաԱրգենտինա Էնրիկե Գուաիտա
* Իտալիա Իվան Պելիցոլլի
* Իտալիա Լուկա Տոնի
* Իտալիա Կառլո Անչելոտտի
* Իտալիա Մանուելե Բլազի
* Իտալիա Մատտեո Բրիգի
* Իտալիա Մարկո Կասետտի
* Իտալիա Պիետրո Վերհովոդ
* Իտալիա Ջակոմո Լոզի
* Իտալիա Ջուզեպպե Ջանինի
* Իտալիա Ռոբերտո Պրուցցո
* Իտալիա Սիմոնե Պեպե
* Իտալիա Սիմոնե Պերոտտա
* Իտալիա Վինչենցո Մոնտելլա
* Իտալիա Քրիստիան Պանուչչի
* Իտալիա Ֆաբիո Բորինի
* Իտալիա Ֆրանչեսկո Անտոնիոլի
* Իտալիա Ֆրանչեսկո Գրացիանի
* Իտալիա Ֆրանչեսկո Տոտտի
* Իտալիա Ֆուլվիո Կոլլովատի
 | **Արգենտինա*** Արգենտինա Աբել Բալբո
* Արգենտինա Գաբրիել Բատիստուտա
* Արգենտինա Գաբրիել Հայնցե
* Արգենտինա Կլաուդիո Կանիջջա
* Արգենտինա Վալտեր Սամուել

**Ավստրիա*** Ավստրիա Հերբերտ Պրոհազկա

**Բելառուս*** Բելառուս Սերգեյ Գուրենկո

**Բրազիլիա*** Բրազիլիա Ադրիանո
* Բրազիլիա Ալդաիր
* Բրազիլիա Ամարիլդո
* Բրազիլիա Անտոնիո Կառլոս Զագո
* Բրազիլիա Ասունսաո
* Բրազիլիա Դինո Դա Կոշտա
* Բրազիլիա Էմերսոն Ֆերեյրա
* Բրազիլիա Ժաիր Դա Կոշտա
* Բրազիլիա Ժուան
* Բրազիլիա Ժուլիո Բապտիստա
* Բրազիլիա Կաֆու
* Բրազիլիա Մանսինի
* Բրազիլիա Պաուլո Ռոբերտո Ֆալկաո
* Բրազիլիա Պաուլո Սերժիո
* Բրազիլիա Ջոնաթան Զեբինա
* Բրազիլիա Ռենատո Գաուշո
* Բրազիլիա Ռոդրիգո Տադդեյ
* Բրազիլիա Սիսինյո
* Բրազիլիա Տոնինյո Սերեզա
* Բրազիլիա Ֆաբիո Սիմպլիսիո
* Բրազիլիա Ֆրանսիսկո Լիմա
 | **Գանա*** Գանա Սամուել Կուֆֆուր

**Գերմանիա*** Գերմանիա Թոմաս Բերտոլդ
* Գերմանիա Թոմաս Հեսսլեր
* Գերմանիա Կառլ-Հայնց Շնելլինգեր
* Գերմանիա Ռուդի Ֆյոլլեր

**Դանիա*** Դանիա Հելգե Բրոնե
* Դանիա Սիմոն Կյեր

**Իսպանիա*** Իսպանիա Բոյան Կրկիչ
* Իսպանիա Խոսե Անխել
* Իսպանիա Խոսեպ Գվարդիոլա
* Իսպանիա Իվան Հելգերա

**Լեհաստան*** Լեհաստան Զբիգնև Բոնեկ

**Կամերուն*** Կամերուն Պիեռ Վոմե

**Հունաստան*** Հունաստան Լամպրոս Խուտոս
* Հունաստան Տրայանոս Դելլաս

**Ճապոնիա*** Ճապոնիա Հիդետոշի Նակատա

**Նիդերլանդներ*** Նիդերլանդներ Մաարտեն Ստեկելենբուրգ

**Նորվեգիա*** Նորվեգիա Ջոն Կարյու
* Նորվեգիա Յոն Արնե Ռիսե
 | **Շվեդիա*** Շվեդիա Գուննար Նորդալ
* Շվեդիա Մարտին Դալին
* Շվեդիա Յոնաս Թեռն

**Չեռնոգորիա*** Չեռնոգորիա Միրկո Վուչինիչ

**Չիլի*** Չիլի Դավիդ Պիզարրո

**Պորտուգալիա*** Պորտուգալիա Աբել Խավիեր

**Ռումինիա*** Ռումինիա Քրիստիան Կիվու

**Ռուսաստան*** Ռուսաստան Դմիտրի Ալենիչև
* Ռուսաստան Օմարի Տետրաձե

**Սերբիա*** Սերբիա Սինիշա Միխայլովիչ

**Ուելս*** Ուելս Ջոն Չարլզ

**Ուրուգվայ*** ՈւրուգվայԻտալիա Ալսիդես Գիջջա
* Ուրուգվայ Դանիել Ֆոնսեկա
* ՈւրուգվայԻտալիա Խուան Ալբերտո Սկյաֆֆինո

**Ֆրանսիա*** Ֆրանսիա Լյուդովիկ Ժյուլի
* Ֆրանսիա Օլիվիե Դակուր
* Ֆրանսիա Վենսան Կանդելա
* Ֆրանսիա Ֆիլիպպ Մեքսես
 |

Նվաճումներ
----------

### Ազգային

* **Սերիա A**
	+ **Չեմպիոն** (**3**)։ 1942; 1983; 2001
	+ **Փոխ-չեմպիոն** (**14**)։ 1931; 1936; 1955; 1981; 1984; 1986; 2002; 2004; 2007; 2008; 2010; 2014, 2015, 2017
* **Ֆուտբոլի Իտալիայի գավաթ**
	+ **Գավաթակիր** (**9**)։ 1964, 1969, 1970, 1981, 1984, 1986, 1991, 2007, 2008
	+ **Եզրափակչի մասնակից** (**7**)։ 1937, 1941, 1993, 2003, 2005, 2006, 2010, 2013
* **Ֆուտբոլի Իտալիայի սուպերգավաթ**
	+ **Սուպերգավաթակիր** (**2**)։ 2001, 2007
	+ **Եզրափակչի մասնակից** (**4**)։ 1991, 2006, 2008, 2010

### Եվրոպական

* Եվրոպայի Չեմպիոնների Գավաթ ՈՒԵՖԱ Չեմպիոնների Լիգա **Եվրոպայի Չեմպիոնների Գավաթ / ՈՒԵՖԱ Չեմպիոնների Լիգա**
	+ **Եզրափակիչ** (**1**)։ 1984
* **ՈՒԵՖԱ-ի գավաթ**
	+ **Եզրափակիչ** (**1**)։ 1991
* **ՈՒԵՖԱ Եվրոպայի Կոնֆերենցիաների Լիգա**
	+ **Գավաթակիր** (**1**)։ 2022
* Տոնավաճառների գավաթ **Տոնավաճառների գավաթ**
	+ **Գավաթակիր** (**1**)։ 1961

Մարզադաշտեր
-----------

* 1927-1929 - Մոտովելոդրոմո Ապպիո
* 1929 - Ռոնդինելլա մարզադաշտ
* 1929-1941 - Կամպո Տեստաչչո
* 1941-1953 - Ազգային Ֆաշիստական կուսակացության մարզադաշտ (ավելի ուշ Ֆլամինիո մարզադաշտ)
* 1953-1989 - Հռոմի Օլիմպիական մարզադաշտ
* 1989-1990 - Ֆլամինիո մարզադաշտ
* 1990-ներկա - Հռոմի Օլիմպիական մարզադաշտ
* 2011 թ. նոր նախագահ Թոմաս ԴիԲենեդետտոն որոշում է նոր մարզադաշտ կառուցել

Ծանոթագրություններ
------------------

1. ↑  «La Storia» (իտալերեն). asroma.it. Արխիվացված է օրիգինալից 2007 թ․ դեկտեմբերի 23-ին. Վերցված է 2013 թ․ մարտի 22-ին.
2. ↑  «Roma stadium to be inspired by English Model» (անգլերեն). soccernet.com. 2013 թ․ մարտի 22. Արխիվացված է օրիգինալից 2012 թ․ հոկտեմբերի 19-ին. Վերցված է 2013 թ․ մարտի 22-ին.
3. ↑  «New Roma stadium planned for 2014» (իտալերեն). Goal.com. 2013 թ․ մարտի 22.
4. ↑
5. ↑  «1935–'36: Io Faccio I Gol Non La Guerra!» (իտալերեն). ASRomaUltras.it. 2007 թ․ հունիսի 24. Արխիվացված է օրիգինալից 2007 թ․ հոկտեմբերի 22-ին. Վերցված է 2013 թ․ մարտի 22-ին.
6. ↑  «Campionato 1941–42 – Roma campione d'Italia» (իտալերեն). ASRTalenti. 2007 թ․ հունիսի 24.
7. ↑  «Italy 1951–52 – Serie B» (անգլերեն). RSSSF.com. 2013 թ․ մարտի 22.
8. ↑  «Inter-Cities Fairs Cup 1960–61» (անգլերեն). RSSSF.com. 2013 թ․ մարտի 22.
9. ↑  «Rekordok, statisztikák» (հունգարերեն). ASRoma Hunsports. 2013 թ․ մարտի 22. Արխիվացված է օրիգինալից 2007 թ․ հոկտեմբերի 11-ին. Վերցված է 2013 թ․ մարտի 22-ին.
10. ↑  «Campionato Serie A – Albo D'oro» (իտալերեն). 2007 թ․ օգոստոսի 24.
11. ↑  «Season 1983–84» (անգլերեն). European Cup History. 2013 թ․ մարտի 22.
12. ↑  «A.S. Roma 2000–2001» (իտալերեն). Italica RAI. 2013 թ․ մարտի 22. Արխիվացված է օրիգինալից 2007 թ․ նոյեմբերի 14-ին. Վերցված է 2013 թ․ մարտի 22-ին.
13. ↑  «06/12/2013: RUDI GARCIA». *asroma.it*. Հռոմ: A.S. Roma. Հունիսի 12 2013. Արխիվացված է օրիգինալից 2015 թ․ սեպտեմբերի 23-ին. Վերցված է Հունիսի 12 2013-ին.
14. 1 2  «Stemma Comune di Roma». Comuni-Italiani. 2013 թ․ ապրիլի 2.
15. ↑  «A.S. Roma». 123football.com. 2013 թ․ ապրիլի 2. Արխիվացված է օրիգինալից 2005 թ․ ապրիլի 21-ին. Վերցված է 2013 թ․ ապրիլի 2-ին.
16. ↑  «Roma – Lazio: February 2006». ViewImages.com. 2013 թ․ ապրիլի 2. Արխիվացված է օրիգինալից 2007 թ․ դեկտեմբերի 17-ին. Վերցված է 2013 թ․ ապրիլի 2-ին.
17. ↑  «A.S. Roma». Football In Italy. 2013 թ․ ապրիլի 2.
18. ↑  «Roma». BrandsoftheWorld.com. 2013 թ․ ապրիլի 2.
19. ↑  «The Legend of Romulus and Remus». Museums.ncl.ac.uk. 2013 թ․ ապրիլի 2. Արխիվացված է օրիգինալից 2007 թ․ հոկտեմբերի 2-ին. Վերցված է 2013 թ․ ապրիլի 2-ին.
20. ↑  «Արխիվացված պատճենը». Արխիվացված է օրիգինալից 2012 թ․ դեկտեմբերի 4-ին. Վերցված է 2013 թ․ հունիսի 21-ին.
21. ↑  «Campionato 1928–29 A.S. Roma». ASRTalenti. 2013 թ․ ապրիլի 2.
22. ↑  «FC Shakhtar Donetsk v A.S. Roma» (PDF). UEFA. 2013 թ․ ապրիլի 2.
23. ↑  «*L'altra metà del pallone*: Supporters of football clubs in Italy». L'Expresso. Ապրիլ, 2006. Արխիվացված է օրիգինալից 2009 թ․ ապրիլի 6-ին. Վերցված է 2013 թ․ մարտի 27-ին.
24. ↑  «Campo Testaccio». Viva la Roma. 2013 թ․ մարտի 27.
25. ↑  «'Seven Nation Army' coro dei tifosi romanisti». Indie-Rock.it. 2013 թ․ մարտի 31. Արխիվացված է օրիգինալից 2007 թ․ սեպտեմբերի 17-ին. Վերցված է 2013 թ․ մարտի 31-ին.
26. ↑  «Ultras History». UltrasLazio.it. 2013 թ․ մարտի 31. Արխիվացված է օրիգինալից 2013 թ․ հունիսի 16-ին. Վերցված է 2013 թ․ մարտի 31-ին.
27. ↑  «22 March: Derby confusion». FootballInRome.co.uk. 2013 թ․ մարտի 31. Արխիվացված է օրիգինալից 2007 թ․ սեպտեմբերի 21-ին. Վերցված է 2013 թ․ մարտի 31-ին.
28. ↑  «Football Derby matches in Italy». FootballDerbies.com. 2013 թ․ մարտի 31.
29. ↑  «Arsenal fan attacked in Rome». *BBC News*. Լոնդոն. 2013 թ․ մարտի 31. Վերցված է 2010 թ․ Հունվարի 5-ին.

Գրականություն
-------------

* Annibale Bartolozzi, Capitano mio capitano. Storia della A.S. Roma attraverso i suoi capitani coraggiosi, Larus Editore, 2010. ISBN 978-88-599-4289-4
* Guido Liguori, Antonio Smargiasse, Ciak, si gioca! Calcio e tifo nel cinema italiano, Baldini Castoldi Dalai, 2000. ISBN 88-8089-884-1
* Paolo Castellani, Massimilano Ceci, Riccardo de Conciliis, La maglia che ci unisce. Storia delle divise dell'AS Roma dalla nascita ai giorni nostri (libro ufficiale AS Roma), Goalbook Edizioni, 2012. ISBN 978-88-908115-0-0
* Marco Impiglia, Forza Roma, daje lupi. La prima storia completa del tifo giallorosso, Roma, 1998. ISBN 88-88771-01-8
* Giorgio Tosatti; Lino Cascioli, La favola del calcio italiano, Roma, Edizioni "Il Parnaso", 1994. (ISBN non disponibile)
* Alberto Pallotta; Angelo Olivieri, Magica Roma. Storia dei 600 uomini giallorossi, Roma, Un Mondo a Parte, 2004. ISBN 88-900629-7-5
* Sergio Salvi, Alessandro Savorelli, Tutti I Colori Del Calcio. Storia E Araldica Di Una Magnifica Ossessione, Firenze, Le Lettere, 2008. ISBN 978-88-6087-178-7

Արտաքին հղումներ
----------------

* Ռոմայի ֆան ակումբը Հայաստանում Արխիվացված 2019-10-20 Wayback Machine
* www.asroma.com - Ակումբի պաշտոնական կայքը

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռոմա ՖԱ» հոդվածին։ |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Sina Weibo · Թվիթթեր |
|  |
| Ֆոտո, վիդեո և աուդիո | Ինստագրամ · ՏիկՏոկ · ՅուԹյուբ |
|  |
| Թեմատիկ կայքեր | FootballDatabase.eu · FootballFacts.ru · Soccerbase · Soccerway · playmarkerstats.com · Transfermarkt · worldfootball.net · ՈւԵՖԱ |
|  |
| Բառարաններ և հանրագիտարաններ | Բրիտանիկա · Մեծ նորվեգական |
|  |
| Չափորոշչային վերահսկողություն | LCCN: n2013009378 · VIAF: 296789233 · WorldCat VIAF: 296789233 |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Իտալական Սերիա A |
| --- |
|  |
| 2019-20-ի ակումբներ | Ատալանտա  · Բոլոնիա  · Բրեշիա  · Ինտեր  · Լացիո  · Լեչչե  · Կալյարի  · Միլան  · Յուվենտուս  · Նապոլի  · Ջենոա  · Պարմա  · Ռոմա  · Սամպդորիա  · Սասսուոլո  · ՍՊԱԼ  · Վերոնա  · Տորինո  · Ուդինեզե  · Ֆիորենտինա |
|  |
| Նախկինում հանդեսեկած ակումբներ | Ալեսանդրիա  · Անկոնա  · Ասկոլի  · Ավելինո  · Բարի  · Բենևենտո  · Էմպոլի  · Լեկկո  · Լենյանո  · Լիվորնո  · Լուկեզե  · Կազալե  · Կատանիա  · Կատանձարո  · Կարպի  · Կիևո  · Կոմո  · Կրեմոնեզե  · Կրոտոնե  · Մանտովա  · Մեսինա  · Մոդենա  · Նովարա  · Չեզենա  · Պադովա  · Պալերմո  · Պեսկարա  · Պերուջա  · Պիաչենցա  · Պիզա  · Պիստոյեզե  · Պրո Պարտիա  · Պրո Վերչելլի  · Ռեջիանա  · Ռեջջինա  · Սալերնիտանա  · Սիենա  · Վարեզե  · Վենեցիա  · Վիչենցա  · Տերնանա  · Տրիեստինա  · Տրևիզո  · Ֆրոզինոնե  · Ֆոջջա |
|  |
| Մրցաշրջաններ | 1898  · 1899  · 1900  · 1901  · 1902  · 1903  · 1904  · 1905  · 1906  · 1907  · 1908  · 1909  · 1909-10  · 1910-11  · 1911-12  · 1912-13  · 1913-14  · 1914-15  · 1919-20  · 1920-21  · 1921-22  · 1922-23  · 1923-24  · 1924-25  · 1925-26  · 1926-27  · 1927-28  · 1928-29  · 1929-30  · 1930-31  · 1931-32  · 1932-33  · 1933-34  · 1934-35  · 1935-36  · 1936-37  · 1937-38  · 1938-39  · 1939-40  · 1940-41  · 1941-42  · 1942-43  · 1946-47  · 1947-48  · 1948-49  · 1949-50  · 1950-51  · 1951-52  · 1952-53  · 1953-54  · 1954-55  · 1955-56  · 1956-57  · 1957-58  · 1958-59  · 1959-60  · 1960-61  · 1961-62  · 1962-63  · 1963-64  · 1964-65  · 1965-66  · 1966-67  · 1967-68  · 1968-69  · 1969-70  · 1970-71  · 1971-72  · 1972-73  · 1973-74  · 1974-75  · 1975-76  · 1976-77  · 1977-78  · 1978-79  · 1979-80  · 1980-81  · 1981-82  · 1982-83  · 1983-84  · 1984-85  · 1985-86  · 1986-87  · 1987-88  · 1988-89  · 1989-90  · 1990-91  · 1991-92  · 1992-93  · 1993-94  · 1994-95  · 1995-96  · 1996-97  · 1997-98  · 1998-99  · 1999-00  · 2000-01  · 2001-02  · 2002-03  · 2003-04  · 2004-05  · 2005-06  · 2006-07  · 2007-08  · 2008-09  · 2009-10  · 2010-11  · 2011-12  · 2012-13  · 2013-14  · 2014-15  · 2015-16  · 2016-17  · 2017-18  · 2018-19  · 2019-20 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Ռոմա Ֆուտբոլային Ակումբ |
| --- |
|  |
| Հիմնական | Նկարագիր  • Պրիմավերա  • Մրցաշրջաններ  • Ֆուտբոլիստներ  • Մարզիչներ  • Նախագահներ  • Ռեկորդներ և վիճակագրություն |
|  |
| Պատմություն | Պատմություն  • Ռոման  • Ալբա-Աուդաչե  • Ֆորտիտուդո-Պրո Ռոմա |
|  |
| Մարզադաշտ | Մոտովելոդրոմո Ապպիո  • Ռոնդինելլա  • Կամպո Տեստաչչո  • Նացիոնալե  • Ֆլամինիո  • Ստադիո Օլիմպիկո  • *Ստադիո դելլա Ռոմա* |
|  |
| Մարզաբազա | Ֆուլվիո Բեռնարդինի սպորտային կենտրոն |
|  |
| Մեդիա | Roma TV HD  • LaRoma |
|  |
| Մրցակցություն | Derby della Capitale  • Derby del Sole |
|  |
| Այլ | Սուպերլիգա Ֆորմուլայի թիմ  • Ռոմա Ֆուտզալ |

 |

|  |  |
| --- | --- |
| ✯ |  Այս հոդվածը ներառված է Հայերեն Վիքիպեդիայի լավ հոդվածների ցանկում |